## L’IVC presenta en el Palau de Congressos de Peníscola el concert ‘De Gardel a Piazzola’ i l’obra ‘Valparaíso’

*** Juan Esteban Cuacci, Gustavo Nardi i Marcelo Balsells protagonitzen, el divendres 29 de novembre, un concert amb clàssics del tango
* El diumenge 1 de desembre, el Palau acull la representació de *Valparaíso* de Manu Valls, dirigida per Rafael Calatayud**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta este cap de setmana en el Palau de Congressos de Peníscola el concert de tango *De Gardel a Piazzola* i la representació teatral *Valparaíso*.

D’una banda, el divendres 29 de novembre, a les 19:00 hores, el Palau acull el concert *De Gardel a Piazzolla*. El recital, protagonitzat pel pianista Juan Esteban Cuacci, el violoncel·lista Gustavo Nardi i la veu de Marcelo Balsells, inclou un conjunt de poetes i compositors transcendentals de la literatura del tango.

El repertori està format per peces d’autors tradicionals i contemporanis prenent com a eix central Carlos Gardel i Astor Piazzolla. Durant el concert s’escoltaran interpretacions en format de trio, duos instrumentals, duos de veu i piano i veu i violoncel.

Les entrades per a este concert tenen un preu de 10 euros i es poden adquirir en taquilles físiques o en la web de l’[IVC](http://ivc.gva.es/es/ivc).

***Valparaíso*, comèdia dramàtica**

A més de música en viu, el Palau de Congressos de Peníscola serà l’escenari el diumenge 1 de desembre, a les 19:00 hores, de la representació de *Valparaíso*, una adaptació de la pel·lícula de Robert Mulligan *El próximo año a la misma hora de l’actor*, dramaturg i director valencià Manu Valls.

Està produïda per La Penúltima Teatre i Dacsa Procuccions, dirigida pel reconegut autor, actor i director d’escena valencià Rafael Calatayud i interpretada pel mateix Manu Valls i Marta Chiner.

L’obra, que es va representar el 24 de novembre en el Teatre Principal de Castelló amb gran èxit i que va exhaurir quasi totes les localitats, ens conta part de la història d’Espanya, des d’una incipient democràcia, fins als inicis del segle XXI i la fi del bipartidisme. La història està contada a través de dos persones ideològicament antagòniques que són capaces d’estimar-se, fins i tot d’entendre’s.

Les entrades per a assistir a la projecció tenen un preu de 10 euros. Es poden adquirir en taquilles i en la web de l’IVC.

Fecha: 28/11/2024